
EESTI SEENIORSPORDI JA SPORDIVETERANIDE LIIDU 51. SPORTMÄNGUD
JUHEND

I. Eesmärk
Spordimängude  eesmärgiks on propageerida sporti ja tervislikku eluviisi, pakkuda veteransportlastele võistlusvõimalusi. Edendada sõprussidemeid liikmeskonna ühenduste vahel. Selgitada sportmängude võitjad ja parimad võistkonnad kavas olevatel spordialadel: kergejõustikus, võrkpallis, tänavakorvpallis, mälumängus, petankis, discgolfis, kabes ja orienteerumises.

II. Aeg ja koht
51. Sportmängud viiakse läbi 4. – 5. augustil 2018.a. Kuressaares.

Ajakava
Laupäev, 4. august
8.00 – 9.30 	Osavõtjate registreerimine			Kuressaare Spordikeskus
9.30		Esindajate koosolek				Kuressaare Spordikeskus
10.30		Kogunemine rongkäiguks 			Linnastaadioni kõrval rannaalal
11.00		Sportmängude avamine			Kuressaare Linnastaadion
11.45		Pendelteatejooks				Kuressaare Linnastaadion
12.00		Kergejõustik					Kuressaare Linnastaadion
12.30		Võrkpall					Kuressaare Kesklinna staadion
		Petank						Kuursaali esine väljak
		Kabe						Kuressaare Spordikeskus
14.00		Korvpall					Pihtla korvpalliväljak
		Orienteerumine				Karujärve Tervisespordikeskus
19.00		Mälumäng					Kuressaare Kultuurikeskus
21.00		Vallavanema vastuvõtt esindajatele		Kuressaare Kuursaal
21.00		Puhkeõhtu					Saaremaa Ühisgümnaasiumi aula

Pühapäev, 5. august
10.00		Kergejõustik					Kuressaare Linnastaadion
		Võrkpall					Kuressaare Kesklinna staadion
		Korvpall (vajadusel)				Pihtla korvpalliväljak
		Kabe 						Kuressaare Spordikeskus
11.00		Discgolf					Musumänniku discgolfipark
15.00		Sportmängude lõpetamine			Kuressaare Spordikeskus	
	
III. Korraldamine 
Spordimänge korraldab Eesti Seeniorspordi ja Spordiveteranide Liit koostöös Saaremaa Spordiliidu ja Saaremaa Vallavalitsusega.
Võistlused viiakse läbi vastavalt Eesti Vabariigis kehtivatele võistlusmäärustele, v.a. juhud, kui käesolev juhend määratleb teisiti.


IV. Osavõtjad 
1. Mängudel võiavad osaleda kõik veteransportlase, kes on sündinud 1983. aastal ja varem. 
2. Kergejõustiku vanusegruppi kuulumist arvestatakse sünnikuupäeva järgi.
3. Kõik osavõtjad vastutavad ise oma tervisliku seisundi eest.

V. Paremusjärjestuse selgitamine
Piirkondlikel organisatsioonidel lähevad arvesse kergejõustiku ja viie parema ala võistkondlikud kohapunktid kavas olevatelt spordialadelt. Meeste ja naiste võrkpalli ning meeste ja naiste korvpalli piirkondlik paremusjärjestus selgitatakse 3 parema võistkonna kohapunktide liitmise teel. Punktide võrdsuse korral on määravaks suurem esi- või paremate kohtade arv.
Spordialade kohapunktide arvestus: I koht – 30 punkti; II koht – 27 punkti; III koht – 25 punkti; IV koht – 24 punkti, jne.. Punktide võrdsuse korral on määravaks kõrgemate kohtade arv. Punktide võrdsuse korral on määravaks parem koht kergejõustikus.

I grupp				II grupp

Tallinna SVK			Järvamaa SL
Tartu SVK				Läänemaa SL
Lääne –Virumaa SVK		Jõgeva SVK
Ida –Virumaa SVÜ			Valgamaa SVS
Pärnumaa SVK			Rapla SVK
Narva SVK				Saaremaa SL
Viljandi SVK				Võru SVK


VI. Spordialade kava

TOIMUMISKOHT    
· Kergejõustik				Kuressaare Linnastaadion
· Korvpall naised			Pihtla korvpalliväljakud 
· Korvpall mehed			Pihtla korvpalliväljakud
· Võrkpall naised			Kuressaare Kesklinna staadion
· Võrkpall mehed			Kuressaare Kesklinna staadion
· Mälumäng				Kuressaare Kultuurikeskus
· Petank					Kuursaali esine väljak
· Discgolf				Musumänniku Discgolfi park
· Kabe					Kuressaare Spordikeskus
· Orienteerumine			Karujärve Tervisespordikeskus

· 

1. Kergejõustik
Võistkonna suurus on piiramatu. Võisteldakse 11 vanusegrupis. Vanusegrupp määratakse sünnikuupäeva järgi.
Naised: 35, 40, 45, 50, 55, 60, 65, 70, 75, 80, 85+
Mehed: 35, 40, 45, 50, 55, 60, 65, 70, 75, 80, 85+

Programmis on järgmised alad:
VÕISTLUSALAD			NAISED		MEHED
60m				60,65,70,75,80,85+		60,65,70,75,80,85+
100m			35,40,45,50,55		35,40,45,50,55
400m			60,65,70,75,80,85+
800m							60,65,70,75,80,85+
1500m			35,40,45,50,55		
3000m							35,40,45,50,55
Paigalt kaugushüpe	60,65,70,75,80,85+		60,65,70,75,80,85+
Kaugushüpe		35,40,45,50,55		35,40,45,50,55
Kuulitõuge			Kõik vanusegrupid		Kõik vanusegrupid
Kettaheide			Kõik vanusegrupid		Kõik vanusegrupid
Odavise			Kõik vanusegrupid		Kõik vanusegrupid
	
Kaugushüppes ja heitealadel on igal võistlejal 4 katset. 
Pendelteatejooksu võistkonna koosseis: 5 naist (35,40,45,50,55) ja 5 meest (35,40,45,50,55). Vanema grupi võistleja võib võistelda nooremas vanusegrupis. Jooksu alustavad noorima vanusegrupi naisjooksjad ning lõpetavad vanima vanusegrupi meesjooksjad. Pendelteatejooks toimub staadionimurul (ilma naelkingadeta) pärast avamist. 
Võistkondlik paremusjärjestuse selgitamiseks:
liidetakse 40 parema tulemuse ja pendelteatejooksu kohapunktid. Ühel võistlejal võib võistkonna arvestusse minna kuni 4 paremat tulemust.
Kohapunktid iga vanusegrupi kõikidelt aladelt: I koht 14 punkti, II koht 12 punkti, III koht 10 punkti, IV koht 9 punkti, jne… 12. koht ja järgnevad kohad annavad 1 punkti. Pendelteatejooksus on koefitsiendiks 2.
Punktide võrduse korral on määravaks parem koht pendelteatejooksus.

2. Võrkpall 
Võistlused toimuvad kahes vanusegrupis meestele ja naistele.
Naised: I grupp N35+ (sündinud 1983 ja varem); II grupp N50+ (sündinud 1968 ja varem)
Mehed: I grupp M35+ (sündinud 1983 ja varem); II grupp M55+ (sündinud 1963 ja varem)
Iga esindus võib võistelda kahe naiskonna ja kahe meeskonnaga (kokku 4 võistkonda). Piirkondlik järjestus selgitatakse 3 parema võistkonna kohapunktide liitmise teel. Iga vanusegrupi võitja saab 14 punkti, II koht 12 punkti, III koht 10 punkti, IV koht 9 punkti, jne.. Punktide võrdsuse korral on määravaks kõigi osalenud võistkondade suurem esi- või paremate kohtade arv.
Võistkonna suuruseks on 8 mängijat + treener.
Võistluste läbiviimise süsteem otsustatakse pärast eelregistreerimist. Kui vanusegruppi registreerub vähem kui 3 võistkonda, siis vanusegrupid liidetakse või võistlust ei toimu.
Mängitakse parem 3-st geimist 25 punktini, 3.geim 15 punktini (2 punktise vahega).
Võit annab 2, kaotus 1 ja loobumine 0 punkti. Punktide võrdsuse korral otsustab paremuse üldine geimide suhe, selle võrdsuse korral üldine geimipunktide suhe. Võistlused viiakse läbi vastavalt Eesti kehtivatele võistlusmäärustele. Võistluspalliks on FIVB poolt tunnustatud saali võrkpall. Muu pall võistkondade kokkuleppel. Kohamängud toimuvad teisel võistluspäeval!

3. Petank
Segatrio, võistkonna suurus kuni 4 mängijat (3+1 varumängija); korraga väljakul 3 mängijat, nendest 1 naine. Lubatud on üks vahetus mängus. 
Kasutada võib ka harrastuskuule.
Iga maakond võib välja panna kuni kaks võistkonda, kusjuures arvesse läheb parema võistkonna tulemus. Arvesse mitteminevad võistkonnad hoiavad kohad ja punktid kinni. Võistlussüsteem selgub peale võistkondade eelregistreerimist. 

4. Tänavakorvpall (3x3)
Võistlused toimuvad kahes vanusegrupis meestele ja naistele.
Naised: I grupp N35+ (sündinud 1983 ja varem); II grupp N45+ (sündinud 1973 ja varem)
Mehed: I grupp M35+ (sündinud 1983 ja varem); II grupp M50+ (sündinud 1968 ja varem)
Iga esindus võib võistelda kahe naiskonna ja kahe meeskonnaga (kokku 4 võistkonda). Piirkondlik järjestus selgitatakse 3 parema võistkonna kohapunktide liitmise teel. Iga vanusegrupi võitja saab 14 punkti, II koht 12 punkti, III koht 10 punkti, IV koht 9 punkti, jne.. Punktide võrdsuse korral on määravaks kõigi osalenud võistkondade suurem esi- või paremate kohtade arv.
Võistkonna suuruseks on 4 mängijat.
Võistluste läbiviimise süsteem otsustatakse pärast eelregistreerimist. Kui vanusegruppi registreerub vähem kui 3 võistkonda, siis vanusegrupid liidetakse, kui registreerub alla 2 võistkonna, siis võistlust ei toimu.
Võit annab 2 punkti, kaotus 1 punkti, loobumine 0 punkti. Viigilise tulemuse korral mängitakse lisaaeg. Võistkondade paremusjärjestus selgitatakse vastavalt võistlus-määrustele. Kahe võistkonna võrdsete punktide korral otsustab paremuse omavaheline mäng. Kolme ja enama võistkonna võrdsete punktide korral otsustab paremuse omavahelistes mängudes kogutud punktide summa, seejärel omavahelistes mängudes visatud ja endale visata lastud korvide keskmine punktisuhe, selle võrdsuse korral turniiril saavutatud keskmine punktisuhe kõiki mänge arvestades.
Mängud toimuvad Pihtla puukattega välisväljakutel, vihmase ilma korral Kuressaare Spordikeskuses.

5. Orienteerumine – lühiraja võistlus
Võistkonna  suurus on  piiramatu.
Võistlusklassid:
N35 (sünd 1983- 1974)
N45 (sünd 1973 - 1964) 
N55 (sünd 1963 – 1954)
N65 (sünd 1953 ja varem)
M35 (sünd 1983 -1974) 
M45 (sünd 1973- 1964)
M55 (sünd 1963-1954)
M65 (sünd 1953 ja varem)
Lühirajal lubatakse osaleda ainult oma võistlusklassis..

Võistkondliku paremusjärjestuse selgitamiseks:
liidetakse 10 parema tulemuse kohapunktid. Kohapunktid igale vanusegrupile jagunevad võistlejatele alljärgnevalt: 
I koht - 30 punkti, II - 28 punkti, III - 26 punkti, 4. – 25 punkti, jne… 28. koht ja järgnevad kohad annavad 1 punkti. Punktide võrdsuse korral on määravaks suurem esi- või paremate kohtade arv.
Kasutatakse SPORTident märkesüsteemi.

6. Discgolf
Iga piirkondlik esindus võib võistelda ühe võistkonnaga.
Võistkonna suuruseks on 5 seeniorsportlast, kellest vähemalt üks on naisvõistleja. Mängitakse üks võistlusring 18 korviga rajal. Võistlused viiakse läbi eraldi individuaalvõistlusena meestele ja naistele. Täpsem võistlussüsteem selgub pärast eelregistreerimist.
Võistkondliku paremusjärjestuse selgitamiseks liidetakse kahe parima mehe ja parima naise tulemuste kohapunktid. Arvesse mitteminevad võistlejad hoiavad kohad ja punktid kinni. Võistkondliku paremusjärjestuse selgitamiseks saavad võistlejad punkte alljärgnevalt: I koht - 30 punkti, II - 28 punkti, III - 26 punkti, 4. – 25 punkti, jne… 28. koht ja järgnevad kohad annavad 1 punkti. Punktide võrdsuse korral on määravaks suurem esi- või paremate kohtade arv.

7. Vene kabe 
Iga piirkondlik esindus võib võistelda ühe võistkonnaga.
Võistkonna suuruseks on kuni 5 seeniorsportlast, kellest vähemalt üks on naisvõistleja. Võistlused viiakse läbi eraldi individuaalturniiridena meestele ja naistele. Täpsem võistlussüsteem selgub pärast eelregistreerimist.
Võistkondliku paremusjärjestuse selgitamiseks liidetakse kahe parima mehe ja parima naise tulemuste kohapunktid. Arvesse mitteminevad võistlejad hoiavad kohad ja punktid kinni. Võistkondliku paremusjärjestuse selgitamiseks saavad võistlejad punkte alljärgnevalt: I koht - 30 punkti, II - 28 punkti, III - 26 punkti, 4. – 25 punkti, jne… 28. koht ja järgnevad kohad annavad 1 punkti.
Punktide võrdsuse korral on määravaks suurem esi- või paremate kohtade arv.

8. Mälumäng 
Iga piirkondlik esindus võib võistelda ühe võistkonnaga.
Võistkonna suuruseks on 4 inimest.
Mälumängus esitatakse võistkondadele 40 küsimust, mis antakse lauda kirjalikult 5 kaupa. Küsimused on jaotatud kaheks suureks alateemaks: 25 küsimust spordist ja 15 küsimust varia - teemadel. Vastamisaega 5 küsimusele on 7 minutit. Vastused esitatakse kirjalikult. Vaheaeg tehakse mängus peale 20-ndat küsimust. Vastuste punktiskaala on 2, 1, 0. Kui 40 küsimust ei selgita paremusjärjestust I – III kohani, esitatakse 3 lisaküsimust. Kui ka siis ei selgu paremusjärjestus, jätkatakse küsimuste ühekaupa esitamist.

VII. Protestid ja muud sanktsioonid
Protest esitatakse spordiala peakohtunikule vastavalt spordiala võistlusmäärustele. 
Protesti esitamisega tasutakse 20 EUR, mis protesti rahuldamise korral tagastatakse. Protesti lahendab žürii, kuhu kuuluvad spordimängude peakohtunik, ala peakohtunik ning sportmängude peasekretär. Žürii otsus edasikaebamisele ei kuulu!

VIII. Autasustamine
1. Spordialadel esikohale tulnud võistkondi autasustatakse võistluspaikades ESL rändauhinnaga ja diplomiga, II ja III kohale tulnud võistkondi diplomiga.
2. Spordialadel esikolmikusse tulnud võistlejaid autasustatakse medaliga.
3. 51. Sportmängudel üldkokkuvõttes kolme paremat piirkonna organisatsiooni mõlemas grupis autasustatakse eriauhinnaga.

IX. Registreerimine
Spordimängudel osalemine eeldab eelregistreerimist. Eelregistreerimine alade kaupa tuleb teha elektrooniliselt hiljemalt 13. juuliks 2018.a. ette antud vormil e-posti aadressile: info@saaresport.ee
Nimeline registreerimine tuleb teha etteantud vormil võistkonna esindaja poolt hiljemalt 27. juuliks 2018.a. e-posti aadressile: info@saaresport.ee
Registreerimislehel märkida ära kindlasti võistleja sünniaasta (kergejõustikus ka sünnikuupäev) ning võistkonna esindaja nimi, e-posti aadress ja kontakttelefon.
X. Majandamine
Sportmängude osalustasu on 7,00 eurot ühe võistleja kohta, mis tuleb tasuda Saaremaa Spordiliidu arveldusarvele 1. augustiks 2018.a. esitatud arve alusel. Kohapeal makstes on registreerimistasu 10,00 eurot, mis tuleb tasuda hiljemalt võistluspäeva hommikul sularahas sekretariaadis. Osalustasu mitte tasunud sportlasi võistlema ei lubata. Sportmängudest osavõtjate transpordi, toitlustuse ja majutuse kulud tasub lähetav organisatsioon.

XI. Toitlustamine ja majutus 
1. Võistlustest osavõtjatele organiseeritakse toitlustamine Saaremaa Ühisgümnaasiumi sööklas (aadress Hariduse 13) järgmistel aegadel ja hinnaga:	
3.08		19.30 – 20.30 õhtusöök		4,00 EUR
4.08		8.00 – 9.00 hommikusöök		4,00 EUR
4.08		13.30 - 16.00	lõunasöök		4,00 EUR
4.08.		18.30 - 20.30	õhtusöök		4,00 EUR
5.08.		 7.30 -   9.00	hommikusöök		4,00 EUR
5.08		13.30 - 16.00	lõunasöök		4,00 EUR

Toitlustamise tellimisel tuleb arvuliselt ära märkida toidukordade arv päevade lõikes.
Raha tuleb üle kanda arve alusel vastavalt maksetähtajale.
Kontaktisik: Aado Haandi – telefon 5184814, e-post  aado.haandi@syg.edu.ee

2. Majutusvõimalused:
a) Põrandamajutus Saaremaa Ühisgümnaasiumis (aadress Hariduse 13) eelregistreerimisel oma magamisvarustusega 3,00 eurot öö.
Raha tuleb üle kanda arve alusel vastavalt maksetähtajale.
Kontaktisik: Aado Haandi – telefon 5184814, e-post  aado.haandi@syg.edu.ee

b) Info muude majutusvõimaluste kohta www.visitsaaremaa.ee
Hotellimajutuse soovi korral reserveerivad võistkonnad ise majutuskohad ja tasuvad vastavalt kokkuleppele majutusasutustega (nt. Hotell Arabella, SYG Hostel, Suure Tõllu puhkeküla, jm. majutusasutused).


XII. Üldiselt
1. Võistluste sekretariaat asub Kuressaare Spordikeskuses.
2. Võistkondade esindajatele antakse kätte sportmängude materjalid 3. augustil kell 17.00 – 21.00 ja 4. augustil kell 8.00 – 10.00 sekretariaadis.
3. Kõik antud juhendis määratlemata küsimused lahendab Saaremaa Spordiliit koos suvemängude peakohtuniku ja spordialade peakohtunikega.
4. Informatsioon suvemängude kohta asub koduleheküljel www.saaresport.ee
5. Täiendav info mängude kohta:
ESL peasekretär Ain Sepp – telefon 58119342 
Saaremaa Spordiliit juhatuse esimees Kalev Kütt (peakohtunik) – telefon 5065161



Eesti Seeniorspordi ja Spordiveteranide Liit
Saaremaa Spordiliit
Saaremaa Vallavalitsus

